**A 74. sorszámú Mezőgazdasági gépésztechnikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 521 05

1.2. Szakképesítés megnevezése: Mezőgazdasági gépésztechnikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: -

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén, a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra.

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 3116 | Gépésztechnikus | Mezőgazdasági gépésztechnikus |
| 3.1.3. | 8421 | Mezőgazdasági, erdőgazdasági, növényvédő gép kezelője | Fejő- és tejkezelőgép kezelője |
| 3.1.4. | 8421 | Mezőgazdasági, erdőgazdasági, növényvédő gép kezelője | Mezőgazdasági arató-cséplő gép vezetője |
| 3.1.5. | 8421 | Mezőgazdasági, erdőgazdasági, növényvédő gép kezelője | Mezőgazdasági kotrógépkezelő |
| 3.1.6. | 8421 | Mezőgazdasági, erdőgazdasági, növényvédő gép kezelője | Mezőgazdasági rakodógép kezelő |
| 3.1.7. | 8421 | Mezőgazdasági, erdőgazdasági, növényvédő gép kezelője | Növényvédő gépész |
| 3.1.8. | 8421 | Mezőgazdasági, erdőgazdasági, növényvédő gép kezelője | Önjáró betakarítógép kezelője |
| 3.1.9. | 8421 | Mezőgazdasági, erdőgazdasági, növényvédő gép kezelője | Talajjavítási gépkezelő |
| 3.1.10. | 8421 | Mezőgazdasági, erdőgazdasági, növényvédő gép kezelője | Talajtisztító gépkezelő |
| 3.1.11. | 8421 | Mezőgazdasági, erdőgazdasági, növényvédő gép kezelője | Traktorvezető |
| 3.1.12. | 8421 | Mezőgazdasági, erdőgazdasági, növényvédő gép kezelője | Vegyszeres növényvédő gép kezelője |
| 3.1.13. | 8421 | Mezőgazdasági, erdőgazdasági, növényvédő gép kezelője | Cséplőgépkezelő |
| 3.1.14. | 8421 | Mezőgazdasági, erdőgazdasági, növényvédő gép kezelője | Csíráztató-gépkezelő |
| 3.1.15. | 8421 | Mezőgazdasági, erdőgazdasági, növényvédő gép kezelője | Mezőgazdasági, erdőgazdasági növényvédő gép kezelője |
| 3.1.16. | 8421 | Mezőgazdasági, erdőgazdasági, növényvédő gép kezelője | Erdészeti motorfűrészkezelő |
| 3.1.17 | 6130 | Vegyes profilú gazdálkodó | Állat- és növénytermesztő |
| 3.1.18. | 6130 | Vegyes profilú gazdálkodó | Ökogazda |
| 3.1.19. | 6130 | Vegyes profilú gazdálkodó | Önálló gazda |
| 3.1.20. | 6130 | Vegyes profilú gazdálkodó | Őstermelő |

**3.2. A szakképesítés munkaterületének rövid leírása:**

Részt vesz az agrárágazati géprendszerek, gépek, berendezések, eszközök kiválasztásában, üzemeltetésében, karbantartásában és javításában. Mezőgazdasági vállalatoknál, vállalkozásoknál, szolgáltató részlegeknél üzembe helyezi és átadja az új, felújított gépeket, irányítja a mezőgazdasági tevékenységet végző gépcsoportok munkáját.

Előkészíti, előkészítteti a gépeket az előírt, az agrotechnikai követelmények szerinti feladatok ellátásához. Végzi, szervezi az üzemzavarok, az agrotechnikai követelmények szerinti minőségi munkavégzés problémáinak feltárását, kivizsgálását és megszüntetését.

Gondoskodik a termeléshez szükséges anyagok és a megtermelt élelmiszerek, alapanyagok szállításáról, tárolásáról.

Irányítja, végrehajtja a mezőgazdasági termelés (növénytermesztés, kertészet, állattartás) gépi munkáit, biztosítja a műszaki feltételeket. Kapcsolatot tart az ügyféllel.

A vállalkozást a jogszabályoknak megfelelően működteti, fejlesztéseinek finanszírozásához felkutatja, kiválasztja, igénybe veszi a megfelelő forrásokat.

Betartja és betartatja a munka-, tűz- és környezetvédelmi szabályokat, valamint a Mezőgazdasági Biztonsági Szabályzat előírásait.

A szakképesítéssel rendelkező képes:

- a feladat elvégzéséhez szükséges agrárműszaki erőforrásokat a mezőgazdasági termelés gépeihez, valamint az adaptereket kiválasztani,

- tápanyagpótlást végezni,

- talajművelést végezni,

- vetés, ültetés és palántázás munkáit végrehajtani,

- a növényápolást elvégezni,

- végrehajtani a takarmány-betakarítás munkáit,

- a gabona és az ipari növény betakarítására,

- gumós-, gyümölcs és zöldségnövények betakarítására,

- mezőgazdasági anyagmozgatást végezni,

- földutat építeni és karbantartani,

- tisztító-, szárító- és manipuláló berendezéseket üzemeltetni,

- raktározási munkákat végezni,

- takarmány-előkészítő gépet, berendezést üzemeltetni,

- állattartásban etető-, itató- és trágyaeltávolító berendezést, gépet üzemeltetni,

- fejő és tejkezelő gépet üzemeltetni,

- mezőgazdasági gép, gépegység állapotát diagnosztikai eszközökkel meghatározni, hibabehatárolást végezni,

- szerkezeti egységek, alkatrészek hiba felvételezését elvégezni,

- javítási, karbantartási dokumentációt értelmezni, készíteni és vezetni,

- karbantartási, javítási ütemtervet készíteni, javaslatot tenni a tervezett felújításra,

- a mezőgazdasági termelés gépeinek és erőforrásainak karbantartására, javítására, felújítására,

- ellenőrizni a gép funkcionális működését és átadni az üzemeltetőnek,

- irányítani a mezőgazdasági termelés gépeinek üzemeltetését, üzemfenntartását,

- a precíziós gazdálkodást segítő elektronikai rendszereket kezelni,

- kapcsolatot tartani az ügyfelekkel,

- szervezési és vezetési feladatokat ellátni,

- piackutatáson alapulóan megtervezni, elindítani és működtetni a vállalkozást,

- meghatározni termékei, szolgáltatási árát, értékesítésének folyamatát,

- adott vállalkozás tervezéséhez, működtetéséhez hatékony analitikus nyilvántartási rendszert kialakítani, működtetni,

- mezőgazdasági termelési folyamatokhoz elő-, utó- és közbülső kalkulációt végezni,

- a termék-előállítási, szolgáltatási folyamat anyag, eszköz és élőmunka igényét meghatározni,

- betartani és betartatni az agrárágazat gépeinek üzemeltetése, javítása során a munka-, tűz- és környezetvédelmi előírásokat és a Mezőgazdasági Biztonsági Szabályzat vonatkozó előírásait.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 521 01 | Élelmiszeripari gépésztechnikus | azonos ágazat |
| 3.3.4. | 54 521 02 | Erdészeti gépésztechnikus | azonos ágazat |
| 3.3.5. | 34 521 08 | Mezőgazdasági gépész | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10925-16 | Agrárműszaki alapok |
| 4.4. | 10975-16 | Agrárműszaki erőforrások |
| 4.5. | 11049-16 | Mezőgazdasági termelés gépei |
| 4.6. | 11050-16 | Gépek üzemeltetése a mezőgazdaságban |
| 4.7. | 11908-16 | Mezőgazdasági ismeretek |
| 4.8. | 11498-12 | Foglalkoztatás I. (érettségire épülő képzések esetén) |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |
| 4.11. | 11906-16 | Agrárvállalkozási, kereskedelmi ismeretek |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

A mezőgazdasági vontató vezetésére jogosító vezetői engedély ("T" kategóriára, korlátozás nélkül érvényes vezetői jogosultság, illetve "C+E" vagy "C1+E" kategóriára érvényes vezetői engedély).

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | - | - | *-* |

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Agrárműszaki erő- és munkagépek javítása, előkészítése üzemeltetésre, mezőgazdasági termelés gépeinek üzemeltetése.**

A vizsgafeladat ismertetése:

A) A komplex vizsga tételsora tartalmazza az erőforrás és a munkagép állapotfelmérését, javítását, üzemeltetésre való előkészítését. A feladatsor magába foglalja az *„Agrárműszaki alapok”,* *„Agrárműszaki erőforrások”*, *„Mezőgazdasági termelés gépei”* modulok tananyagát. A feladat végrehajtásához a gyártó által kiadott gépkönyvek használhatók. (javítóműhely, gépszín, tanműhely) (180 perc, 50%)

B) A komplex vizsga tételsora tartalmazza a gépkapcsolat létrehozása, gépcsoport beállítása, kijelölt üzemeltetési feladat végrehajtását. A feladatsor magába foglalja a *„Gépek üzemeltetése a mezőgazdaságban”* modul tananyagát. A feladat végrehajtásához a gyártó által kiadott gépkönyvek használhatók. (tangazdaság, termelőüzem, szántóföld) (120 perc, 50%)

A vizsgafeladat időtartama: 300 perc

A vizsgafeladat értékelési súlyaránya: 50%

**5.3.2. Központi írásbeli vizsgatevékenység**

A vizsgafeladat megnevezése: **Szakmai ismeretek, komplex írásbeli vizsga**

A vizsgafeladat ismertetése: a feladatlap a következő modulokból tartalmaz feleletválasztásos, rajzos és kifejtős kérdéseket az alábbi százalékos arányban:

- Agrárműszaki alapok 20%

- Agrárműszaki erőforrások 25%

- Mezőgazdasági termelés gépei 35%

- Gépek üzemeltetése a mezőgazdaságban 20%

A vizsgafeladat időtartama: 180 perc

A vizsgafeladat értékelési súlyaránya: 20%

**5.3.3. Szóbeli vizsgatevékenység**

A vizsgafeladat megnevezése: **Mezőgazdasági gépészeti ismeretek**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreiből tartalmaznak kérdéseket.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Kézi- és szerelőszerszámok |
| 6.3. | Elektromos kisgépek |
| 6.4. | Járművezető-képzésre alkalmas traktor pótkocsival |
| 6.5. | Mezőgazdasági vontató (3 különböző teljesítménykategória) |
| 6.6. | Erőgépre szerelt rakodógép |
| 6.7. | Önjáró rakodógép |
| 6.8. | Altalaj- és középmély lazítók |
| 6.9. | Függesztett, félig függesztett és váltva forgató eke |
| 6.10. | Tárcsás borona (X) |
| 6.11. | Kombinátor |
| 6.12. | Sorközművelő kultivátor |
| 6.13. | Hengerek, boronák, simítók |
| 6.14. | Szerves- és műtrágya-szórók |
| 6.15. | Ültető-, palántázógépek |
| 6.16. | Sorba-, szórvavető gépek |
| 6.17. | Szemenkénti vetőgépek |
| 6.18. | Fűkasza |
| 6.19. | Rendkezelő |
| 6.20. | Bálázók |
| 6.21. | Szecskázó gép, adapterek |
| 6.22. | Pótkocsik |
| 6.23. | Szántóföldi permetező |
| 6.24. | Fa- és szőlővédelmi permetező |
| 6.25. | Szárzúzó |
| 6.26. | Arató-, cséplőgép gabona, csőtörő- és napraforgó adapterek. |
| 6.27. | Gumós növények betakarítására alkalmas gépek |
| 6.28. | Szárító és tisztítógépek |
| 6.29. | Manipuláló gépek |
| 6.30. | Gyümölcs betakarításra alkalmas gépek |
| 6.31. | Zöldség-betakarító gépek |
| 6.32. | Takarmány-előkészítő gépek |
| 6.33. | Fejőgépek |
| 6.34. | Etető-berendezések |
| 6.35. | Itató-berendezések |
| 6.36. | Dízel befecskendező fúvóka beállító készülék |
| 6.37. | Földutak készítésre és karbantartására szolgáló gépek |
| 6.38. | Diagnosztikai berendezés az Otto- és dízelmotorokhoz |
| 6.39. | Sűrítési végnyomásmérő |
| 6.40. | Fagyálló folyadékmérő műszer |
| 6.41. | Elektromos próbapad |
| 6.42. | Elektromos mérőkészülékek |
| 6.43. | Kezelési, karbantartási és javítási utasítások a gépekhez, berendezésekhez |
| 6.44. | Egyéni védőfelszerelések |
| 6.45. | Hibakód olvasó diagnosztikai műszerek |

**7. EGYEBEK**